Πρόγευμα στο Τίφανις

To Πρόγευμα στο Τίφανις (αγγλικά Breakfast at Tiffany's) είναι αμερικανική ρομαντική κομεντί παραγωγής 1961. Πρωταγωνιστούν η Όντρεϊ Χέπμπορν και ο Τζoρτζ Πέπαρντ, ενώ συμμετέχουν οι Πατρίσια Νιλ, Μπάντι Έμπσεν, Μάρτιν Μπάλσαμ και Μίκι Ρούνεϊ. Η ταινία σκηνοθετήθηκε από τον Μπλέικ Έντουαρντς και κυκλοφόρησε από την Paramount Pictures. Είναι χαλαρά βασισμένη στο ομώνυμο μυθιστόρημα του Τρούμαν Καπότε.

Η Χέπμπορν υποδύεται τη Χόλυ Γκολάιτλι, σε έναν ρόλο που θεωρείται ο πιο ινδαλματικός της ηθοποιού. Η ίδια η Χέπμπορν τον θεωρούσε ως έναν από τους πιο απαιτητικούς ρόλους της καριέρας της, καθώς η ίδια ως εσωστρεφής καλούταν να υποδυθεί έναν εξωστρεφή χαρακτήρα. Η ερμηνεία της Χέπμπορν στο τραγούδι "Moon River" βοήθησε τον συνθέτη Χένρυ Μανσίνι και τον στιχουργό Τζόνι Μέρκερ να κερδίσουν το Όσκαρ Καλύτερου Πρωτότυπου Τραγουδιού.

Το 2012 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.

Πλοκή
Η Χόλυ Γκολάιτλι, περιφέρεται στη Νέα Υόρκη, και συντηρείται από πλούσιους άντρες, ελπίζοντας ότι το πάρτι δεν θα τελειώσει ποτέ. Γνωρίζει έναν ταλαντούχο συγγραφέα , τον Πωλ Βάρτζακ, και μια πλατωνική φιλία θα ξεκινήσει. Ο τρόπος ζωής της, βοηθά τον Πωλ να ξεφύγει από το συγγραφικό του μπλόκο και να δημιουργήσει ξανά .Πλοκή ταινίας στο myfilm.gr

 Διανομή ρόλων
 Όντρεϊ Χέπμπορν ως Χόλυ Γκολάιτλι
 Τζορτζ Πέπαρντ ως Πωλ Βάρτζακ
 Πατρίσια Νιλ ως Κυρία Failenson / Emily Eustace
 Μπάντι Έμπσεν ως Ντοκ
 Μάρτιν Μπάλσαμ ως O.J. Berman
 Μίκι Ρούνεϊ ως κύριος Γιουνιόσι
 Άλαν Ριντ ως Σάλι Τομάτο 
 Χοσέ Λουίς δε Βιλαγιόνγκα ως José da Silva Pereira
 Στάνλεϊ Άνταμς ως Ράστι
 Τζον ΜακΓκίβερ ως πωλητής στο Τίφανις
 Ντόροθι Γουίτνεϊ ως Mag Wildwood
 Κλωντ Στράουντ ως Σιντ

Επιρροή
Το μικρό μαύρο φορεμα του οίκου Givenchy που φορέθηκε από την Χέπμπορν στην αρχή της ταινίας θεωρείται ως ένα από τα πιο εικονικά αντικείμενά ρουχισμού στην ιστορία του 20ου αιώνα και ίσως το διασημότερο μικρό μαύρο φόρεμα όλων των εποχών.

 Βραβεία και διακρίσεις 
 Βραβεία «Όσκαρ» 
 Βραβείο  Άτομο Όσκαρ Καλύτερης Μουσικής Επένδυσης  Χένρυ Μανσίνι Όσκαρ Καλύτερου Πρωτότυπου Τραγουδιού: "Moon River"  Χένρυ Μανσίνι  Τζόνι Μέρσερ Υποψηφιότητα: Όσκαρ Α' Γυναικείου Ρόλου  Όντρεϊ Χέπμπορν Όσκαρ Καλύτερου Σχεδιασμού Παραγωγής Χαλ Περέιρα Ρόλαντ ΆντερσονΣαμ ΚόμερΡέι Μόγιερ Όσκαρ Καλύτερου Διασκευασμένου Σεναρίου  Τζορτζ Άξελροντ

Άλλα βραβεία
 Ο Χένρυ Μανσίνι κέρδισε το Βραβείο Γκράμι για το Καλύτερο Σάουντρακ Άλμπουμ.
 Ο Τζορτζ Άξελροντ κέρδισε το Βραβείο Writers Guild of America για το Καλύτερο Αμερικανικό Δράμα.
 Ο Μπλέικ Έντουαρντς ήταν προτεινόμενος για το Βραβείο Directors Guild of America για Εξαιρετικό Σκηνοθετικό Επίτευγμα σε ταινία.
 Η ταινία κατείχε την 486 θέση στη λίστα με τις 500 Καλύτερες Ταινίες του περιοδικού Empire που δημοσιεύθηκε το 2008.

Αμερικανικό Ινστιτούτο Κινηματογράφου Λίστες
AFI 100 Χρόνια... 100 Ταινίες - Υποψηφιότητα
AFI 100 Χρόνια... 100 Γέλια - Υποψηφιότητα
AFI 100 Χρόνια... 100 Πάθη - #61
AFI 100 Χρόνια... 100 Τραγούδια:
Moon River - #4
AFI 100 Χρόνια... 100 Κινηματογραφικές Ατάκες:
"How do I look?" - Υποψηφιότητα
AFI 100 Χρόνια Κινηματογραφικής Μουσικής - Υποψηφιότητα
AFI 100 Χρόνια... 100 Ταινίες (έκδοση 10ης επετείου) - Υποψηφιότητα

Ατάκες
Χόλυ Γκολάιτλι: Θα πρέπει να σου πάρει ακριβώς τέσσερα δευτερόλεπτα για να περάσεις το κατώφλι. Εγώ σου δίνω δύο.

Χόλυ Γκολάιτλι: Ένα κορίτσι δεν μπορεί να διαβάσει κάτι τέτοιο χωρίς να φορά κραγιόν.

Χόλυ Γκολάιτλι: Δεν θέλω να κατέχω οτιδήποτε αν δεν βρω πρώτα ένα μέρος όπου εγώ και τα πράγματα μπορούμε να ταιριάξουμε. Δεν ξέρω που βρίσκεται αυτό το μέρος, αλλά ξέρω με τι μοιάζει. Μοιάζει με το Τίφανις.

Χόλυ Γκολάιτλι: Μπορείς να καταλάβεις πάντα τι είδος γυναίκας σε θεωρεί ένας άνδρας από τα σκουλαρίκια που σου χαρίζει.

Χόλυ Γκολάιτλι: Είναι εντάξει! Δεν είσαι, γάτε; Κακομοίρη γάτε! Καημένε αλήτη! Καημένε αλήτη χωρίς όνομα! Κατά τη γνώμη μου δεν έχω το δικαίωμα να του δώσω ένα. Δεν ανήκουμε ο ένας στον άλλο.

Παραπομπές

Εξωτερικοί σύνδεσμοι


Κατηγορία:Αμερικανικές ταινίες της δεκαετίας 1960
Κατηγορία:Ταινίες του 1961
Κατηγορία:Ταινίες παραγωγής Paramount Pictures
Κατηγορία:Αγγλόφωνες ταινίες
Κατηγορία:Αμερικανικές ρομαντικές κωμικές ταινίες
Κατηγορία:Ταινίες που κέρδισαν Όσκαρ Καλύτερης Πρωτότυπης Μουσικής
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής